Reitan (selskap)

Reitan AS (offisiell skrivemåte REITAN AS, og  het tidligere Reitangruppen) er et familieeid selskap med hovedkontor på Lade gård i Trondheim. Selskapet ble til som et resultat av samarbeidet mellom Ole Reitan og hans sønn Odd Reitan på 1970- og 1980-årene. I dag står Odd og hans sønner Ole Robert og Magnus Reitan som offisielle eiere av selskapet.

 Forretningsområder 
Reitan AS består av tre forretningsområder: 
 Reitan Retail er et handelshus som omfatter konseptselskapene REMA 1000 Norge, REMA 1000 Danmark, Reitan Convenience og Uno-X Mobility.
 Reitan Eiendom har tre satsingsområder: Sentrumseiendom i Trondheim, Bergen og Oslo, Logistikk- og industrieiendom i Skandinavia og Handelseiendom i Skandinavia.
 Reitan Kapital er et investeringsselskap som ivaretar og utvikler finansielle verdier for REITAN.
I tillegg driver Reitan AS Britannia Hotell  i Trondheim.

Innenfor retail opererer gruppen med selskapene REMA 1000, Narvesen, 7-eleven, YX, Pressbyrån (Sverige), R-kioski (Finland), R-kiosk (Estland og Litauen), Lietuvos Spauda (Litauen), Uno-X Automat, YX Betjent, Uno-X Mobility og Uno-X Smøreolje. Samlet omsetning i 2018 var på 95 milliarder kroner. Reitangruppen  beskjeftiger  mennesker.

Selskapet endret navn til Reitan AS fra Reitangruppen AS i november 2020. Bedriften slo også sammen selskapet til 3 ulike satsingsområder: Reitan Kapital AS (Finans -og verdipapir), Reitan Retail (Rema 1000 Norge, Rema 1000 Danmark, Reitan Convenience og Uno-X Mobility) og Reitan Eiendom AS (Eiendomsinvesteringer). 

 Årets Ladejarl 
Reitan har siden 2012 delt ut den årlige prisen Årets Ladejarl. En jury kårer en vinner blant de nominerte, vinneren mottar en æresbevisning og en pengepremie som i 2024 var på to millioner kroner. Årets Ladejarl deles ut av Odd Reitan på hans fødselsdag, den 11. september, på Lade Gård. 

På sine nettsider skriver de: «Årets Ladejarl er hedersprisen som gis et enkeltmenneske som utmerker seg gjennom verdibasert ledelse og arbeid. Prisen er et bevis på at man motiverer og inspirerer andre gjennom å skape resultater vi andre unner og beundrer».

 Prismottakere 
 2012: Helga Arntzen – for sitt arbeid gjennom Aktive Fredsreiser og Hvite Busser til Auschwitz
 2013: Anlov Per Mathiesen – for å stå bak gatemagasinene =OSLO og =NORGE
 2014: Atle Vårvik – som gründer av holdningsorganisasjonen MOT
 2015: Per Solli – for sine resultater innen verdibasert ledelse som rektor ved Elvebakken videregående skole i Oslo
 2016: Johann Olav Koss – som grunnlegger av organisasjonen Right To Play
 2017: Ada Sofie Austegard – som grunnlegger av Stine Sofies Stiftelse
 2018: Tale Marie Krohn Engvik (Helsesista) – for å spre viktig kunnskap på en direkte, ærlig og enkel måte
 2019: Helle Aanesen – for å ha skapt 16 Pusterom på kreftsykehus i Norge
 2020: ingen prisutdeling
 2021: Deeyah Khan – for å være en uredd og kompromissløs dokumentarregissør og produsent
 2022: Karen Dolva – for utvikling av velferdsteknologi
 2023: Rabia Khan – for sitt arbeid for Internasjonal Velferdsforening Trøndelag
 2024: Kim Wigaard – for sitt arbeid som dirigent for Demenskoret
 2025: Øystein Pettersen – for sitt arbeid med TV-serien Team Pølsa på NRK

 Referanser 

 Eksterne lenker 



Kategori:Næringsliv i Trondheim
Kategori:Lade
Kategori:Etableringer i 1948